CELEX: 52018DP0358
Language: da
Date: 2018-10-02 00:00:00
Title: Europa-Parlamentets afgørelse af 2. oktober 2018 om anmodning om ophævelse af Georgios Kyrtsos' immunitet (2018/2069(IMM))

13.1.2020   
            
            
               DA
            
            
               Den Europæiske Unions Tidende
            
            
               C 11/53
            
         
      P8_TA(2018)0358
      Anmodning om ophævelse af Georgios Kyrtsos' immunitet
      Europa-Parlamentets afgørelse af 2. oktober 2018 om anmodning om ophævelse af Georgios Kyrtsos' immunitet (2018/2069(IMM))
      (2020/C 011/12)
      
         Europa-Parlamentet,
      
                  —
               
               
                  der henviser til anmodning af 28. marts 2018 om ophævelse af Georgios Kyrtsos' immunitet, som er fremsendt af vicestatsadvokaten ved Grækenlands højesteret, således at han kan strafforfølges for ikke at have betalt nogle beløb, som han skylder staten (straffesagerne ABM: IG 2017/11402 og EG 10-17/337, indgivet med dokument nr. 160 350 af 28. marts 2018), og hvorom der blev givet meddelelse på plenarmødet den 2. maj 2018,
               
            
                  —
               
               
                  der har hørt Georgios Kyrtsos, jf. forretningsordenens artikel 9, stk. 6,
               
            
                  —
               
               
                  der henviser til artikel 8 og 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
               
            
                  —
               
               
                  der henviser til de domme, som Den Europæiske Unions Domstol har afsagt den 12. maj 1964, 10. juli 1986, 15. og 21. oktober 2008, 19. marts 2010, 6. september 2011 og 17. januar 2013 (1),
               
            
                  —
               
               
                  der henviser til artikel 62 i Den Hellenske Republiks forfatning,
               
            
                  —
               
               
                  der henviser til forretningsordenens artikel 5, stk. 2, artikel 6, stk. 1, og artikel 9,
               
            
                  —
               
               
                  der henviser til betænkning fra Retsudvalget (A8-0291/2018),
               
            
                  A.
               
               
                  der henviser til, at anklagemyndigheden ved Grækenlands højesteret har anmodet om ophævelse af immuniteten for Georgios Kyrtsos, medlem af Europa-Parlamentet, i forbindelse med en straffesag angående manglende betaling af gæld til staten (over 200 000 EUR) i henhold til artikel 25, stk. 1 og 6, i lov nr. 1882/1990, som erstattet ved artikel 23, stk. 1, i lov nr. 2523/1997 og artikel 25, stk. 1, i lov nr. 1882/90 som ændret ved artikel 34, stk. 1, i lov nr. 3220/2004, artikel 3, stk. 1, i lov nr. 3943/2011, artikel 20 i lov nr. 4321/2015 og endelig artikel 8 i lov nr. 4337/2015;
               
            
                  B.
               
               
                  der henviser til, at medlemmer af Europa-Parlamentet i henhold til artikel 9 i protokol nr. 7 vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling;
               
            
                  C.
               
               
                  der henviser til, at det fastslås i artikel 62 i Den Hellenske Republiks forfatning, at et parlamentsmedlem under sit mandat ikke kan retsforfølges, fastholdes eller fængsles eller på anden måde berøves sin frihed uden parlamentets samtykke;
               
            
                  D.
               
               
                  der henviser til, at Georgios Kyrtsos har fungeret som retlig repræsentant (administrerende direktør) for selskabet "Free Sunday K.M.P. EKDOTIKI AE"siden den 29. juni 2009;
               
            
                  E.
               
               
                  der henviser til, at Georgios Kyrtsos i sin egenskab af retlig repræsentant for Free Sunday K.M.P. EKDOTIKI AE bliver anklaget for ikke at have betalt 627 752,65 EUR (sekshundredeogsyvogtyvetusindesyvhundredeogtooghalvtreds euro og femogtres cent), som han skylder staten;
               
            
                  F.
               
               
                  der henviser til, at den påståede lovovertrædelse helt klart ikke har nogen direkte forbindelse med Georgios Kyrtsos' hverv som medlem af Europa-Parlamentet, men i stedet vedrører hans tidligere stilling som leder af hans avisselskab;
               
            
                  G.
               
               
                  der henviser til, at straffesagen ikke vedrører meningstilkendegivelser eller stemmeafgivelser under udøvelsen af hvervet som medlem af Europa-Parlamentet som omhandlet i artikel 8 i protokol nr. 7 vedrørende Den Europæiske Unions privilegier og immuniteter;
               
            
                  H.
               
               
                  der henviser til, at der ikke er nogen grund til at formode, at sagen er indledt med den hensigt at skade medlemmets politiske virksomhed (fumus persecutionis);
               
            
               
                  1.
               
               
                  vedtager at ophæve Georgios Kyrtsos' immunitet;
               
            
               
                  2.
               
               
                  pålægger sin formand straks at sende denne afgørelse og det kompetente udvalgs betænkning til de græske myndigheder og Georgios Kyrtsos.
               
            
         (1)  Domstolens dom af 12. maj 1964, Wagner mod Fohrmann og Krier, 101/63, ECLI:EU:C:1964:28; Domstolens dom af 10. juli 1986, Wybot mod Faure m.fl., 149/85, ECLI:EU:C:1986:310; Rettens dom af 15. oktober 2008, Mote mod Parlamentet, T-345/05, ECLI:EU:T:2008:440; Domstolens dom af 21. oktober 2008, Marra mod De Gregorio og Clemente, C-200/07 og C-201/07, ECLI:EU:C:2008:579; Rettens dom af 19. marts 2010, Gollnisch mod Parlamentet, T-42/06, ECLI:EU:T:2010:102; Domstolens dom af 6. september 2011, Patriciello, C-163/10, ECLI:EU:C:2011:543; Rettens dom af 17. januar 2013, Gollnisch mod Parlamentet, T-346/11 og T-347/11, ECLI:EU:T:2013:23.